Document ID: /roh_data/filtered/fineweb-2-filterrobots_roh.jsonl.gz/30678

Ils organisaturs èn cuntents cun il decurs da la festa. Tut haja funcziunà sco planisà. Era cun il dumber d’aspectaturs èn ins fitg cuntent , ha il president dal comité d’organisaziun Ernst Sax ditg. En tut quinta el che var 1500 aspectaturs sajan stads a la festa.
Plaschair da far musica
Las bleras musicas laschan dar puncts per lur toc da pag e per la concurrenza da marschar. Er sch'igl è ina concurrenza, ils puncts na sajan la finala tuttina betg il pli impurtant, ha ditg il dirigent da la Societad da musica Vignogn, Remo Derungs. I saja bel sch’ins haja fatg ils blers puncts, ma anc pli impurtant saja ch’ins haja plaschair da far musica e da star da cumpagnia.